מאדהאני

מאדהאני (באנגלית: Mudhoney) היא להקת רוק שהוקמה בסיאטל ב-1988. הלהקה קרויה על שם סרטו של ראס מאייר, "Mudhoney".

היסטוריה
לפני מאדהאני
שורשיה של הלהקה נעוצים בפרוור של סיאטל בשם בלוויו, וושינגטון. מרק מק'לאפלין (מאוחר יותר מרק ארם), תלמיד בבית הספר התיכון הנוצרי של בלוויו, הקים עם חבריו להקה בשם "Mr. Epp and the Calculations", על שם מורה שלו למתמטיקה. הלהקה הייתה בדיחה יותר מאשר להקה אמיתית; "הופעתם" הראשונה התקיימה בתוך חדר הכיתה כאשר הם משתמשים במפות מגולגלות במקום גיטרות מכיוון שהם עדיין לא ידעו לנגן. הופעתה הראשונה של Mr. Epp התקיימה 3 שנים לאחר מכן ב-1981. בערך באותה התקופה הקימו מרק ארם ואחד מחבריו בשם סטיב טרנר להקה רצינית יותר אך עדיין הומוריסטית בשם "Limp Richerds" שניגנה הארדקור פאנק. Mr. Epp הופיעה בתחנת הרדיו KZAM-AM כאשר היא מוצגת כ"להקה הגרועה ביותר בעולם". היא הופיעה בפעם האחרונה ב-3 בפברואר 1984 בצוותא עם להקת מלפאנקשן. ב-1996 ביקש לו ריד מחבריה של Mr. Epp ללוות אותו בהופעת היכל התהילה של הרוקנרול.

גרין ריבר

מאדהאני הוקמה כתוצאה מעזיבתם של ארם וטרנר את להקת גרין ריבר. הם הקימו את גרין ריבר ב-1983, כאשר אליהם הצטרף אלכס וינסנט, שבעבר ניגן עם טרנר בלהקת "Spluii Numa". הם ביקשו מג'ף אמנט, שהגיע באותה התקופה לסיאטל ממונטנה עם להקתו "Derranged Diction", להצטרף אל גרין ריבר כבסיסט. חבר לשעבר נוסף ללהקה של טרנר בשם סטון גוסארד החליט אף הוא להצטרף אליהם. טרנר עזב את הלהקה לאחר הקלטת האלבום "Come on Down" על רקע אי שביעות רצון מנטייתה של הלהקה לכיוון של הבי מטאל. הוא הוחלף בידי ברוס פיירוות'ר, גם הוא מ"Derranged Diction". לאחר שני מיני-אלבומים החליטה הלהקה להתפרק ב-1988. גוסארד, אמנט ופיירוות'ר הקימו את מאת'ר לאב בון, ולאחר מותו של הסולן אנדרו ווד הקימו גוסארד ואמנט את פרל ג'אם ופיירוות'ר הצטרף אל לאב באטרי.

1988-1991: סאב פופ
טרנר וארם החלו לעבוד על מוזיקה חדשה עם המתופף דן פיטרס מלהקת "Bundle of Hiss". השלישייה צירפה אליה את הבסיסט מאט לוקין, שעזב את מלווינס זמן קצר לפני כן. הם קראו לעצמם "מאדהאני", על שם סרטו מ-1965 של במאי הפעולה האמריקאי ראס מאייר, שאף אחד מחברי הלהקה מעולם לא צפה בו למעשה.

מאוחר יותר ב-1988 הוציאה הלהקה את הסינגל הראשון שלה, "Touch Me I'm Sick", בחברת סאב פופ, ולאחר מכן את המיני-אלבום "Superfuzz Bigmuff". המיני-אלבום הגדיר את מהותו של צליל הגראנג' והפך את מאדהאני לספינת הדגל של סאב פופ עד לפריצתה לתודעה של נירוונה עם אלבומה "Nevermind". הלהקה נהנתה מהצלחה בינונית בארצות הברית, וכן ממספר הופעות באירופה. חברי להקת סוניק יות', שהיו מעריצים של מאדהאני, הזמינו את הלהקה להצטרף אליהם בהופעותיהם באנגליה ב-1989. לאחר סיבוב הופעות זה נכנס "Superfuzz Bigmuff" למצעדי האינדי הבריטיים והלהקה זכתה לסיקור עיתונאי לא קטן באירופה. בעקבות ההצלחה הוציאה הלהקה ב-1990 את אלבומה הראשון, "Mudhoney", אף הוא בחברת סאב פופ.

הצלחתה הראשונית של מאדהאני הובילה לכך שלהקות נוספות מסיאטל, כגון סאונדגארדן, נירוונה וטאד, זכו להכרה מסוימת. בשנות התשעים המוקדמות סאב פופ לא נהנתה מהצלחה מסחרית גדולה ולהקות רבות נטשו אותה לטובת חברות גדולות יותר. מאדהאני החליטה להוציא גם את אלבומה השני "Every Good Boy Deserves Fudge" בסאב פופ ב-1991, אך לאחר יציאתו של האלבום קיבלה הלהקה הצעה מחברת ריפרייס רקורדס והחליטה לקבל אותה.

1992-1999: רפריז
כאשר הגראנג' הפך לחלק מן הזרם המרכזי, מאדהאני שינתה כיוון מצליל הגראנג' המוקדם שלה. רבות מן הלהקות שהושפעו מן הלהקה (כמו נירוונה ופרל ג'אם) הצליחו מאוד וצברו פופולריות ברחבי העולם. אלבומם הראשון בחברת רפריז, "Piece of Cake", נשמע הרבה יותר כמו גראג' רוק מאשר גראנג'. על אף שהלהקה חתמה בחברה גדולה, היא המשיכה לנגן בגישה הומוריסטית ולא ממוסחרת.

ב-1995, בתקופה שבה הגראנג' נהנה מימיו האחרונים כחלק מן הזרם המרכזי, החליטה מאדהאני לשוב אל הצליל המקורי שלה. באלבומה "My Brother the Cow" הצליחה הלהקה לערב שירים מן התקופה המוקדמת והכבדה יותר שלה, יחד עם כמה משירי הפאנק רוק (Punk rock) שלה. האלבום הוא מהמועדפים ביותר על המעריצים ונחשב לאחד מאלבומיה הטובים יותר של הלהקה. שנתיים לאחר מכן יצא "Tomorrow Hit Today" שכלל השפעות של גראג' רוק ובלוז.

לאחר מספר שנים של הופעות החליטה רפריז להתיר את החוזה עם מאדהאני. אחת הסיבות הייתה שמכירות האלבומים של מאדהאני הגיעו לשפל, אף שהופעותיה זכו להצלחה גדולה יותר מאי פעם. בנוסף החליט מאט לוקין לעזוב את הלהקה בטענה שאיננו אוהב לצאת לסיבובי הופעות. הלהקה הוציאה אלבום אוסף בשם " March to Fuzz" ומעריצים רבים האמינו כי דרכה של מאדהאני הגיעה לקיצה, אף על פי שהלהקה עדיין קיימה הופעות מדי פעם באזור צפון מערב ארצות הברית.

1999-היום: החזרה לסאב פופ
הופעות אלה הצליחו עד כדי כך שמאדהאני החליטה לחדש את פעילותה כלהקה מקליטה, תחת חברת סאב פופ. הלהקה מצאה בסיסט זמני בשם גאי מדיסון, שניגן עם ארם באחד מפרויקטי-הצד הרבים שלו, "Bloodloss". לאחר תקופה שבה עבדו ארם וטרנר על פרויקט-צד שלהם בשם "Monkeywrench", הוציאה מאדהאני את האלבום "Since We've Become Translucent" ב-2002. במרץ 2006 הוציאה הלהקה את אלבומה השביעי, "Under a Billion Suns".

הלהקה נחשבת למקור השראה והשפעה על מוזיקאים רבים, ביניהם קורט קוביין.

באוקטובר 2009 ביקרה הלהקה לראשונה בישראל, במסגרת סיבוב הופעות אירופאי, וקיימה הופעה אחת במועדון בארבי בתל אביב, וסדנת אמן במועדון האוזןבר בתל אביב.

חברי ההרכב
מרק ארם (ראו גם גרין ריבר)
סטיב טרנר (ראו גם גרין ריבר)
דן פיטרס
גאי מדיסון
חברים לשעבר
מאט לוקין (ראו גם מלווינס)

 דיסקוגרפיה 
 אלבומי אולפן 
שם האלבוםשנת יציאהחברת תקליטיםMudhoney1989סאב פופEvery Good Boy Deserves Fudge1991סאב פופPiece of Cake1992Reprise RecordsMy Brother the Cow1995Reprise RecordsTomorrow Hit Today1998Reprise RecordsSince We've Become Translucent2002סאב פופUnder a Billion Suns2006סאב פופThe Lucky Ones2008סאב פופVanishing Point2013סאב פופDigital Garbage2018סאב פופ

 אלבומי הופעה 
שם האלבוםשנת יציאהחברת תקליטיםMudhoney Live1993סאב פופLive Mud2007סאב פופLive at El Sol2009MunsterLive at Third Man Records2014Third ManOn Top! KEXP Presents Mudhoney Live on Top of the Space Needleסאב פופLiE2018סאב פופ

 אוספים 
שם האלבוםשנת יציאהחברת תקליטיםSuperfuzz Bigmuff Plus Early Singles1990סאב פופMarch to Fuzz2000סאב פופHere Comes Sickness: The Best of the BBCFuel 2000

 מיני-אלבומים 
שםשנת יציאהחברת תקליטיםSuperfuzz Bigmuff1988סאב פופBoiled Beef & Rotting Teeth1989סאב פופLet It Slide1991סאב פופFive Dollar Bob's Mock Cooter Stew1993Reprise RecordsBuckskin Stallion Blues1994סאב פופMorning in America2019סאב פופPedazo de PastelFolc RecordsWhite Lazy Boy (עם המלווינס)2020Amphetamine Reptile

 סרטים באורך מלא 
שם הסרטשנת יציאהלייבלפורמטNo. 1 Video in America This Week1995Warner Reprise VideoVHSLive at El Sol2008סאב פופDVDI'm Now: The Story of Mudhoney2012סאב פופקולנוע / VOD / DVDLive: Berlin 1988Reprise RecordsDVD

 סינגלים 
שם הקליפשנת יציאהמתוך האלבום"Touch Me I'm Sick"1988ללא אלבום"Sweet Young Thing Ain't Sweet No More""You Got It (Keep It Outta My Face)"1989"This Gift"Mudhoney"Here Comes Sickness""Hate The Police"1990Superfuzz Bigmuff Plus Early Singles"You're Gone"ללא אלבום"Let It Slide"1991Every Good Boy Deserves Fudge"She's Just Fifteen" (קאבר לבילי צ'ילדיש)ללא אלבום"You Stupid Asshole" (קאבר ל"Angry Samoans")1992"Suck You Dry"Piece of Cake"Blinding Sun"1993"Pump It Up" (קאבר לאלביס קוסטלו)1994ללא אלבום"Goat Cheese"1995"Into Yer Shtik"My Brother the Cow"Generation Spokesmodel""Night of the Hunted"1998Tomorrow Hit Today"Butterfly Stroke"1999March to Fuzz"Sonic Infusion"2002Since We've Become Translucent"It Is Us"2006Under a Billion Suns"New World Charm"2013ללא אלבום

 וידאו קליפים 
שם הקליפשנת יציאהבמאי"This Gift"1989סטיב בראון"Here Comes Sickness""Let It Slide"1991דאנקן שארפ"Good Enough"צ'ארלס פיטרסון"Into the Drink""Who You Drivin' Now?"דייב מארקי"Fuzz Gun '91""Generation Genocide"דאנקן שארפ"Suck You Dry"1992צ'ארלס פיטרסון"Blinding Sun"מייקל לוין"No Song III"1993"Pump It Up"1994"Generation Spokesmodel"1995ג'ף אקונומי וטים רוטילי"Judgment, Rage, Retribution and Thyme"ג'ף אקונומי"Sonic Infusion"2002ג'ק הודג' וקרול הודג'"It Is Us"2006וויטי מק'קונוהי"Touch Me I'm Sick"2008"I Like It Small"2013קרלוס פ. לופז"The Only Son of the Widow from Nain""Kill Yourself Live"2018

 קישורים חיצוניים 



 אתרי מעריצים 
 muddclub
 unofficial-mudhoney
 sick72us
 superfuzzmx

 הערות שוליים 

קטגוריה:להקות גראנג'
קטגוריה:להקות רוק אמריקאיות
קטגוריה:להקות שהוקמו בשנת 1988